Umtalsvert magn listaverka prýðir eignina sem stendur . Kjarvalshúsið svokallaða , að Sæbraut 1 á Seltjarnarnesi , er til sölu . Saga hússins er nokkuð rík . Það var byggt árið 1969 , teiknað af Þorvaldi S. Þorvaldssyni , og hugsað sem gjöf íslensku þjóðarinnar til Jóhannesar S. Kjarval listmálara fyrir ævistarf hans . Húsið skipti síðast um hendur fyrir rúmum þremur árum síðan en þá eignaðist William Oliver Luckett , bandarískur frumkvöðull og listsafnari , húsið . Það hefur nú verið sett á sölu . Óskað er eftir tilboðum í það . Um er að ræða einbýlishús sem er tæplega 443 fermetrar að flatarmáli . Innan veggja þess má finna fimm svefnherbergi , tvær stofur og þrjú baðherbergi . Önnur stofan er litlir 110 fermetrar að stærð og lofthæðin fimm metrar . Fasteignamat þess er tæpar 179 milljónir króna . Húsið stendur á 880 fermetra eignarlóð og fylgir því 28 fermetra bílskúr . Engar áhvílandi skuldi eru á því . Hægt er að skoða myndir af eigninni og nálgast frekari upplýsingar á fasteignavefjum Morgunblaðsins og Vísis .